CELEX: 32019R1084
Language: et
Date: 2019-06-25 00:00:00
Title: Komisjoni rakendusmäärus (EL) 2019/1084, 25. juuni 2019, millega muudetakse määrust (EL) nr 142/2011 seoses tunnustatud või registreeritud ettevõtete ja käitlejate loetelude ühtlustamise ning teatavate loomsete kõrvalsaaduste ja nendest saadud toodete jälgitavusega (EMPs kohaldatav tekst)

26.6.2019   
               
               
                  ET
               
               
                  Euroopa Liidu Teataja
               
               
                  L 171/100
               
            
         KOMISJONI RAKENDUSMÄÄRUS (EL) 2019/1084,
         25. juuni 2019,
         millega muudetakse määrust (EL) nr 142/2011 seoses tunnustatud või registreeritud ettevõtete ja käitlejate loetelude ühtlustamise ning teatavate loomsete kõrvalsaaduste ja nendest saadud toodete jälgitavusega
         (EMPs kohaldatav tekst)
         EUROOPA KOMISJON,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002, (1) eriti selle artikli 21 lõike 5 punkti a, artikli 23 lõiget 3, artikli 41 lõiget 4, artikli 47 lõiget 2 ja artikli 48 lõiget 2,
         ning arvestades järgmist:
         
                     (1)
                  
                  
                     Komisjoni määruses (EL) nr 142/2011 (2) on sätestatud määruse (EÜ) nr 1069/2009 rakenduseeskirjad, sealhulgas loomsete kõrvalsaaduste ja nendest saadud toodete kaubadokumente ja jälgitavust käsitlevad nõuded.
                  
               
                     (2)
                  
                  
                     Vastavalt määruse (EÜ) nr 1069/2009 artiklile 21 peab loomsete kõrvalsaaduste ja nendest saadud toodete iga saadetisega olema vedamise ajal kaasas kaubadokument, mis on koostatud määruse (EL) nr 142/2011 VIII lisas esitatud näidise alusel ja mille on täitnud käitleja.
                  
               
                     (3)
                  
                  
                     Päritoluliikmesriigi pädev asutus teavitab määruse (EÜ) nr 1069/2009 artikli 48 lõike 3 kohaselt sihtliikmesriigi pädevat asutust komisjoni otsusega 2004/292/EÜ (3) kasutusele võetud ühtse veterinaariaalase elektroonilise süsteemi (TRACES) kaudu loomsete kõrvalsaaduste ja nendest saadud toodete lähetamisest.
                  
               
                     (4)
                  
                  
                     Tõhusa ametliku kontrolli võimaldamiseks sihtkohas tuleks määruse (EÜ) nr 1069/2009 artikli 48 lõike 3 kohaste saadetiste lähetamisega tegelevatel käitlejatel lubada valida sihtkoht üksnes süsteemis TRACES kajastatud tunnustatud või registreeritud ettevõtete loeteludest, mitte aga samuti süsteemis TRACES kajastatud registreeritud käitlejate loeteludest.
                  
               
                     (5)
                  
                  
                     Seepärast tuleks määrust (EL) nr 142/2011 muuta, et lisada tunnustatud või registreeritud ettevõtete ühtseid loetelusid käsitlevad nõuded ning näha ette ühtsete ajakohastatud loetelude sisestamine süsteemi TRACES või selle süsteemi kaudu nendele juurdepääs. Seepärast tuleks määruse (EL) nr 142/2011 VI peatükki lisada uus artikkel.
                  
               
                     (6)
                  
                  
                     Süsteemi TRACES sisestatud või selle kaudu kättesaadavate loetelude ühtlustamine võib tekitada halduskoormust liikmesriikide pädevatele asutustele. Sel põhjusel tuleks pädevatele asutustele ette näha sobiv üleminekuperiood uute sätete rakendamiseks.
                  
               
                     (7)
                  
                  
                     Määruse (EL) nr 142/2011 artiklit 30 ei tuleks kohaldada loomsete kõrvalsaaduste ja nendest saadud toodete teatavate vedude puhul, mis toimuvad Venemaa Föderatsiooni territooriumide vahel ja millele on osutatud nimetatud määruse artiklis 29, ning kolmandasse riiki lähetatavate Bosniast ja Hertsegoviinast pärit loomsete kõrvalsaaduste ja nendest saadud toodete teatava transiidi puhul, mis toimub läbi Horvaatia ja millele on osutatud kõnealuse määruse artiklis 29a. Eespool nimetatud artiklites sätestatud veo ja transiidi erinõuetega on tagatud rahvatervise ja loomade tervise asjakohane kaitse ning seepärast on kõnealustel juhtudel erandina võimalik jätta päritoluettevõtted süsteemis TRACES loetlemata.
                  
               
                     (8)
                  
                  
                     Seepärast tuleks määruse (EL) nr 142/2011 artiklit 30 vastavalt muuta.
                  
               
                     (9)
                  
                  
                     Vastavalt määruse (EÜ) nr 1069/2009 artikli 21 lõikele 2 peavad käitlejad tagama, et loomsete kõrvalsaaduste ja nendest saadud toodetega on vedamise ajal kaasas kaubadokument. Et hoida ära teatavate loomsete kõrvalsaaduste ja nendest saadud toodete kasutamist põllumajandusloomade sööda tootmisahelas, tuleks ametliku kontrolli hõlbustamiseks täpsustada veo korraldamise eest vastutavate registreeritud kauplejate tegevust ja muuta see läbipaistvamaks. Selleks vajaliku teabe esitamise võimaldamiseks tuleks eespool nimetatud loomsete kõrvalsaaduste ja nendest saadud toodetega kaasas oleva kohustusliku kaubadokumendi näidist kohandada.
                  
               
                     (10)
                  
                  
                     Määruse (EÜ) nr 1069/2009 artikli 48 lõikes 3 osutatud teatavate loomsete kõrvalsaaduste ja nendest saadud toodete suhtes kohaldatakse ohutu veo korda. Käitlejad ja pädevad asutused peaksid tagama, et sellised loomsed kõrvalsaadused ja nendest saadud tooted saabuvad ladustamisvajaduse korral alati määruse (EÜ) nr 1069/2009 artikli 23 lõike 1 punkti a kohaselt registreeritud ladustamisettevõttesse või nimetatud määruse artikli 24 lõike 1 kohaselt tunnustatud ettevõttesse või sellise vajaduse puudumisel kõnealuse määruse artikli 24 lõike 1 punkti j alapunktides i–iv kirjeldatud sihtkohta. Seepärast on vaja kaubadokumendi näidist määruse (EÜ) nr 1069/2009 artikli 48 lõikes 3 sätestatud nõuetest lähtuvalt kohandada.
                  
               
                     (11)
                  
                  
                     Saadetiste jälgitavuse tagamiseks ei tohiks päritolukoha ja sihtkoha vaheline vedu kesta üle 15 tööpäeva. Kui saadetis ei jõua selle aja jooksul sihtkohta, peavad kõik asjaomased pädevad asutused sellise saadetise asukoha viivitamata kindlaks tegema.
                  
               
                     (12)
                  
                  
                     Liikmesriikide vaheline kaubandus hõlmab mitut uut kaupa. Kaubadokumenti tuleks selliste uute kaupade loetlemiseks vastavalt muuta.
                  
               
                     (13)
                  
                  
                     Seepärast tuleks määruse (EL) nr 142/2011 VIII lisa vastavalt muuta.
                  
               
                     (14)
                  
                  
                     Määruse (EÜ) nr 1069/2009 artikli 48 lõikes 1 osutatud loomsete kõrvalsaaduste ja nendest saadud toodete lähetamiseks peab sihtliikmesriigi pädev asutus olema käitleja taotluse alusel selleks eelnevalt loa andnud. Määruse (EL) nr 142/2011 XVI lisas on esitatud loomsete kõrvalsaaduste ja nendest saadud toodete teise liikmesriiki lähetamise loa taotluse standardvorm. Seda vormi tuleks muuta, et võimaldada esitada teavet loomsetest kõrvalsaadustest saadud toodete tunnustatud sihtkoha ning loomsete kõrvalsaaduste või nendest saadud toodete tunnustatud kasutajate kohta. Kõnealuste loomsete kõrvalsaaduste või nendest saadud toodete jaoks ühes liikmesriigis loa andmine ei tähenda, et teiste liikmesriikide pädevad asutused ei või sellise saadetise lubamisest keelduda. Standardvormis loataotlus tuleks sisestada süsteemi TRACES ja elektrooniliselt siduda asjaomaste loomsete kõrvalsaaduste või nendest saadud toodete lubatud saadetise puhul kasutatava kaubadokumendiga, et hoida ära olukorda, kus kaubadokument on koostatud ilma sihtkoha pädeva asutuse heaks kiidetud täidetud taotlusvormita.
                  
               
                     (15)
                  
                  
                     Määruse (EL) nr 142/2011 XVI lisa tuleks vastavalt muuta.
                  
               
                     (16)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 142/2011 muudetakse järgmiselt.
            
                        1)
                     
                     
                        Lisatakse artikkel 20a:
                        
                           „Artikkel 20a
                           Liikmesriikide ettevõtete ja käitlejate loetelud
                           Liikmesriigi pädev asutus tagab, et määruse (EÜ) nr 1069/2009 artikli 47 lõike 1 esimeses lõigus osutatud ettevõtete ja käitlejate ajakohastatud loetelud:
                           
                                       a)
                                    
                                    
                                       koostatakse vastavalt komisjoni veebilehel avaldatud tehnilisele kirjeldusele (*1);
                                    
                                 
                                       b)
                                    
                                    
                                       sisestatakse süsteemi TRACES või tehakse selle kaudu kättesaadavaks hiljemalt 31. oktoobriks 2021.
                                    
                                 
                        
                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf.“"
                        
                     
                  
                        2)
                     
                     
                        Artiklisse 30 lisatakse järgmine lõik:
                        „Käesolevat artiklit ei kohaldata Venemaa Föderatsioonist pärit ja sinna lähetatavate loomsete kõrvalsaaduste saadetiste teatavate vedude puhul, millele on osutatud artiklis 29, ning kolmandasse riiki lähetatavate Bosniast ja Hertsegoviinast pärit loomsete kõrvalsaaduste ja nendest saadud toodete saadetiste teatavate vedude puhul, millele on osutatud artiklis 29a.“
                     
                  
                        3)
                     
                     
                        Artikli 32 lõige 7 asendatakse järgmisega:
                        
                           „7.   Käitlejad esitavad lõikes 6 osutatud loataotluse vastavalt käesoleva määruse XVI lisa III peatüki 10. jaos sätestatud standardvormile süsteemi TRACES kaudu.“
                        
                     
                  
                        4)
                     
                     
                        VIII ja XVI lisa muudetakse vastavalt käesoleva määruse lisale.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. juuni 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 300, 14.11.2009, lk 1.
         
            (2)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
         
            (3)  Komisjoni 30. märtsi 2004. aasta otsus 2004/292/EÜ süsteemi TRACES kasutuselevõtmise kohta ja otsuse 92/486/EMÜ muutmise kohta (ELT L 94, 31.3.2004, lk 63).
      
      
         
            LISA
            Määrust (EL) nr 142/2011 muudetakse järgmiselt.
            
                        1)
                     
                     
                        VIII lisa III peatüki punkti 6 muudetakse järgmiselt:
                        
                                    a)
                                 
                                 
                                    punkti f alapunktid iv–vii asendatakse järgmisega:
                                    
                                                „iv)
                                             
                                             
                                                materjali päritoluettevõtte nimi ja aadress ning määruse (EÜ) nr 1069/2009 või vajaduse korral Euroopa Parlamendi ja nõukogu määruste (EÜ) nr 852/2004 (1), (EÜ) nr 853/2004 (2) või (EÜ) nr 183/2005 (3) kohaselt talle määratud loanumber või registreerimisnumber ning vastavalt vajadusele materjali töötlemise viis ja meetod;
                                             
                                          
                                                v)
                                             
                                             
                                                materjali vedaja nimi, aadress ja registreerimisnumber;
                                             
                                          
                                                vi)
                                             
                                             
                                                sihtettevõtte nimi ja aadress ning määruse (EÜ) nr 1069/2009 või vajaduse korral määruse (EÜ) nr 852/2004 või (EÜ) nr 183/2005 kohaselt talle määratud registreerimisnumber või loanumber;
                                             
                                          
                                                vii)
                                             
                                             
                                                konteineris toimuva veo puhul konteineri täispikk tunnusnumber (BIC-kood), mis on väljastatud vastavalt organisatsiooni Bureau International des Containers et du Transport Intermodal nõuetele (4);
                                             
                                          
                                                viii)
                                             
                                             
                                                määruse (EÜ) nr 999/2001 IV lisas osutatud töödeldud loomse valgu ja sellist valku sisaldavate toodete ekspordi puhul väljumiskoha liikmesriik ja piiripunkt, millele on osutatud komisjoni otsuses 2009/821/EÜ (5).“;
                                             
                                          
                              
                                    b)
                                 
                                 
                                    lisatakse punkt i:
                                    
                                                „i)
                                             
                                             
                                                Sihtkoha eest vastutav määruse (EÜ) nr 1069/2009 artikli 48 lõike 3 teises lõigus osutatud pädev asutus teavitab päritoluliikmesriigi pädevat asutust süsteemi TRACES kaudu 15 tööpäeva jooksul pärast nimetatud määruse artikli 48 lõike 3 esimeses lõigus osutatud teabe saamist saadetise kohalejõudmisest.“;
                                             
                                          
                              
                                    c)
                                 
                                 
                                    kaubadokumendi näidis asendatakse järgmisega:
                                    „Kaubadokument
                                    
                                    
                                       muuks otstarbeks kui inimtoiduks ette nähtud loomsete kõrvalsaaduste ja nendest saadud toodete veoks Euroopa Liidu piires kooskõlas määrusega (EÜ) nr 1069/2009
                                    
                                    Tekst pildi
                                    
                                       EUROOPA LIIT
                                       Kaubadokument
                                       I osa: saadetise andmed
                                       I.1. Kauba saatja
                                       Nimi:
                                       Aadress:
                                       Loa number või registreerimisnumber:
                                       Sihtnumber:
                                       I.2. Dokumendi viitenumber
                                       I.2.a. Kohalik viitenumber
                                       I.3. Pädev keskasutus
                                       I.4. Pädev kohalik asutus
                                       I.5. Kauba saaja
                                       Nimi:
                                       Aadress:
                                       Sihtnumber:
                                       Loa number või registreerimisnumber:
                                       Telefon:
                                       I.6. Registreeritud kaupleja
                                       Nimi:
                                       Registreerimisnumber:
                                       Aadress:
                                       Sihtnumber:
                                       Liikmesriik:
                                       I.7
                                       I.8. Päritolu-riik
                                       ISO-kood:
                                       I.9. Päritolu-piirkond
                                       Kood:
                                       I.10. Sihtriik
                                       ISO-kood:
                                       I.11. Sihtpiirkond
                                       Kood:
                                       I.12. Päritolukoht
                                       Ettevõte
                                       Nimi: Loa number või registreerimisnumber:
                                       Aadress:
                                       Sihtnumber:
                                       I.13. Sihtkoht
                                       Ettevõte
                                       Nimi: Loa number või registreerimisnumber:
                                       Aadress:
                                       Sihtnumber:
                                       I.14. Laadimiskoht
                                       I.15. Lähetamiskuupäev
                                       I.16. Transpordivahend
                                       Lennuk
                                       Maanteesõiduk
                                       Identifitseerimisandmed:
                                       Laev
                                       Muu
                                       Raudteevagun
                                       I.17. Vedaja
                                       Nimi:
                                       Aadress:
                                       Sihtnumber:
                                       Loa number või registreerimisnumber:
                                       Liikmesriik:
                                       I.18. Kauba kirjeldus
                                       I.19. Kauba kood (CN-kood)
                                       I.20. Üldkogus
                                    
                                    Tekst pildi
                                    
                                       I.21. Toodete temperatuur
                                       I.22. Pakendite arv
                                       Ümbritseva õhu temperatuur
                                       Jahutatud
                                       Külmutatud
                                       Reguleeritav temperatuur
                                       I.23. Plommi number (kui pädev asutus nõuab plommi) ja konteineri BIC-kood
                                       I.24. Pakendi liik
                                       I.25. Kauba lubatud otstarve
                                       Loomasööt
                                       Tehniline otstarve
                                       Lemmikloomatoit
                                       Orgaaniline väetis / mullaparandusaine
                                       Saadetise suhtes kohaldatakse määruses (EÜ) nr 999/2001 sätestatud nõudeid
                                       Ülemäärase dioksiinide ja/või PCBde sisaldusega, määruse (EL) 2015/786 kohaselt detoksifitseerimisele suunatav 3. kategooriasse kuuluv kalaõli/kalajahu
                                       I.26.
                                       I.27. Transiit liikmesriikide kaudu
                                       Liikmesriik: ISO-kood:
                                       Liikmesriik: ISO-kood:
                                       Liikmesriik: ISO-kood:
                                       I.28. Eksport
                                       Kolmas riik: ISO-kood:
                                       Väljumiskoht: Kood:
                                       I.29.
                                       I.30.
                                       I.31. Kauba identifitseerimisandmed
                                       Ettevõtte loa number
                                       Loomarühm
                                       Kauba liik
                                       Kategooria
                                       Töötlemisviis
                                       Tootmisettevõte
                                       Partii number
                                    
                                    Tekst pildi
                                    
                                       RIIK
                                       Muuks otstarbeks kui inimtoiduks ette nähtud loomsed kõrvalsaadused või nendest saadud tooted
                                       II. Terviseteave
                                       II.a. Sertifikaadi viitenumber
                                       II.b.
                                       II osa: kinnitus
                                       II.1. Kauba saatja kinnitus
                                       Mina, allakirjutanu, kinnitan, et:
                                       II.1.1. I osas esitatud teave on faktiliselt õige;
                                       II.1.2. on võetud kõik ettevaatusabinõud, et hoida ära loomsete kõrvalsaaduste või nendest saadud toodete saastumist haigusetekitajatega ja eri kategooriate materjalide vastastikust ristsaastumist.
                                       Märkused
                                       I osa
                                       — Lahter I.1: rahvusvahelise kaupade autoveolepingu konventsiooni (Convention relative au Contract de Transport International de Marchandises par Route – CMR) alusel nõutavas dokumendis märgitud juriidiline või füüsiline isik.
                                       — Lahter I.5: saadetise adressaadiks olev juriidiline või füüsiline isik.
                                       — Lahter I.6 [täidetakse vajaduse korral]: registreeritud kaupleja nimi, aadress, registreerimisnumber.
                                       — Lahtrid I.9 ja I.11: täidetakse vastavalt vajadusele.
                                       — Lahtrid I.12 ja I.13: loa number või registreerimisnumber.
                                       — Toodete puhul, mille suhtes kohaldatakse määruse (EÜ) nr 1069/2009 artikli 48 lõiget 3, märgitakse üksnes nimetatud määruse artikli 23 lõike 1 punkti a kohaselt registreeritud ladustamisettevõte, põletustehas või koospõletustehas või määruse (EÜ) nr 1069/2009 artikli 24 kohaselt tunnustatud ettevõte; sõnniku puhul märgitakse tunnustatud sihtpõllumajandusettevõte.
                                       — Määruse (EL) 2015/786 kohaselt detoksifitseerimisele suunatava 3. kategooriasse kuuluva kalaõli ja kalajahu puhul märgitakse määruse (EÜ) nr 183/2005 või määruse (EL) 2015/786 kohaselt tunnustatud sihtettevõtte loa number.
                                       — Lahter I.14: täidetakse juhul, kui andmed erinevad lahtrites I.1 ja I.12 esitatud andmetest.
                                       — Lahter I.17: tegeliku vedaja registreerimisnumber või loa number. Kui see teave on sama kui lahtris I.6 esitatud teave, kasutatakse üksnes lahtrit I.17.
                                       — Lahter I.23: konteineris toimuva veo puhul on konteineri täispika tunnusnumbri (BIC-koodi) märkimine kohustuslik.
                                       — Lahter I.25: tehniline otstarve – kasutamine mis tahes muul otstarbel kui loomatoiduks, orgaanilise väetisena või mullaparandusainena. Tehnilisel otstarbel kasutatavaid tooteid ei või kasutada söödana, lemmikloomatoiduna, orgaanilise väetisena ega mullaparandusainena.
                                       — Lahter I.31:
                                       loomarühm: märgitakse 3. kategooria materjali ja sellest saadud toodete puhul, mis on ette nähtud kasutamiseks söödamaterjalina; valitakse järgmiste hulgast: linnud, mäletsejad, sead, muud imetajad, kalad, limused, koorikloomad, putukad (vajaduse korral liigid), muud selgrootud, eri mittemäletsejate liigid, muu hulgas mäletsejaid hõlmavad eri liigid;
                                       kauba liik: märgitakse kauba nimetus, mis on valitud järgmisest loetelust: mesinduse kõrvalsaadused, veretooted, veri, verejahu, käärimisjäägid, seedekulgla sisu, koerte närimiskondid, kalajahu, lõhna- ja maitsetugevdajad, želatiin, kõrned, toornahad, hüdrolüüsitud valk, orgaanilised väetised / mullaparandusained, lemmikloomatoit, töödeldud loomne valk, loomsed kõrvalsaadused lemmikloomatoidu tootmiseks, töötlemata lemmikloomatoit, sulatatud rasv, kompost, töödeldud sõnnik, kalaõli, piimatooted, ternespiimatooted, piima töötlemisel tekkiv tsentrifuugimis- või separeerimissete, dikaltsiumfosfaat, trikaltsiumfosfaat, kollageen, munatooted, hobuslaste seerum, jahitrofeed, vill, karvad, seaharjased, suled, töötlemiseks ette nähtud loomsed kõrvalsaadused, loomsetest kõrvalsaadustest saadud tooted, liha-kondijahu, korjused, sõnnik, rasvaderivaadid, glütserool, endine toit, toitlustusjäätmed, kasutatud toiduõli, töödeldud toornahad, söötmed, surnud lemmikloomad, surnud hobuslased, endine sööt, tavajäätmetega segatud [loomsete kõrvalsaaduste või nendest saadud toodete liik] [EURAL-kood], munad, haudejaamast pärit kõrvalsaadused, embrüod munas või ilma munata;
                                    
                                    Tekst pildi
                                    
                                       RIIK
                                       Muuks otstarbeks kui inimtoiduks ette nähtud loomsed kõrvalsaadused või nendest saadud tooted
                                       II. Terviseteave
                                       II.a. Sertifikaadi viitenumber
                                       II.b.
                                       kategooria: märgitakse, kas tegemist on 1., 2. või 3. kategooria materjaliga;
                                       söödana kasutamiseks ette nähtud 3. kategooria materjali puhul märgitakse määruse (EÜ) nr 1069/2009 artikli 10 see punkt, milles on osutatud asjaomasele loomsele kõrvalsaadusele (nt artikli 10 punkt a, artikli 10 punkt b jne);
                                       töötlemata lemmikloomatoidus kasutamiseks ette nähtud 3. kategooria materjali puhul märgitakse „3a“, „3b(i)“ või „3b(ii)“, olenevalt sellest, kas asjaomastele loomsetele kõrvalsaadustele on osutatud määruse (EÜ) nr 1069/2009 artikli 10 punktis a või punkti b alapunktis i või ii;
                                       toornahkade ja nendest saadud toodete puhul märgitakse „3b(iii)“ või „3n“, olenevalt sellest, kas asjaomastele loomsetele kõrvalsaadustele või nendest saadud toodetele on osutatud määruse (EÜ) nr 1069/2009 artikli 10 punkti b alapunktis iii või punktis n;
                                       töötlemisviis: töödeldud toornahkade puhul märgitakse töötlemisviis:
                                       „(a)“ kuivatamise puhul;
                                       „(b)“ lähetamisele eelnenud vähemalt 14 päeva pikkuse kuiv- või märgsoolamise puhul;
                                       „(c)“ seitsme päeva pikkuse soolamise puhul meresoolas, mis sisaldab 2 % naatriumkarbonaati;
                                       1. ja 2. kategooria materjali puhul kirjeldatakse töötlemis- või muundamismeetodit; märgitakse asjaomane töötlemismeetod (valitakse üks määruse (EL) nr 142/2011 IV lisa III peatükis kirjeldatud meetoditest 1–5 või üks nimetatud määruse IV lisa IV peatükis kirjeldatud alternatiivsetest meetoditest) või töödeldud sõnniku puhul kasutatud, kõnealuse määruse XI lisas osutatud töötlemismeetod ning vajaduse korral glütserooltriheptanaadiga (GTH) märgistamise kuupäev;
                                       söödas kasutamiseks ette nähtud 3. kategooria materjali puhul osutatakse määruse (EL) nr 142/2011 X lisa asjakohasele jaole;
                                       söödas kasutamiseks ette nähtud 3. kategooria materjalist saadud toodete puhul märgitakse asjaomane standardne töötlemismeetod (töödeldud loomse valgu puhul valitakse üks määruse (EL) nr 142/2011 IV lisa III peatükis kirjeldatud meetoditest 1–7) või üks nimetatud määruse IV lisa IV peatükis kirjeldatud alternatiivsetest meetoditest, kui tegemist on sileerimisega, või kirjeldatakse määruse (EL) nr 142/2011 X lisa II peatükis sätestatud töötlemisviise ja -meetodeid;
                                       detoksifitseerimisele suunatav kalaõli ja kalajahu märgistatakse kui „tunnustatud ettevõttesse detoksifitseerimisele suunatav direktiivi 2002/32/EÜ I lisa kohaselt ülemäärase dioksiinide ja/või PCBde sisaldusega kalaõli või kalajahu“;
                                       partii number: märgitakse partii number või vajaduse korral kõrvamärgi number;
                                       tootmisettevõte: töödeldud loomse valgu ja muude söödamaterjalide puhul märgitakse töötlemisettevõte.
                                       II osa
                                       — Allkirja värv peab erinema teksti värvist.
                                       Allkiri:
                                       Koostatud
                                       (koht) (kuupäev)
                                       (päritolukoha vastutava isiku allkiri)
                                       (nimi suurtähtedega)
                                    “
                              
                  
                        2)
                     
                     
                        XVI lisa III peatüki 10. jagu asendatakse järgmisega:
                        „10. jagu
                        
                        
                           Teatavate liidusiseses kaubanduses kasutatavate lubade taotlemise standardvorm
                        
                        Käitlejad teavitavad päritoluliikmesriigi pädevat asutust ja esitavad sihtliikmesriigi pädevale asutusele määruse (EÜ) nr 1069/2009 artikli 48 lõikes 1 osutatud loomsete kõrvalsaaduste ja nendest saadud toodete ning 3. kategooria materjali hulka kuuluva detoksifitseerimisele suunatava kalaõli ja kalajahu lähetamiseks loataotluse süsteemis TRACES, kasutades järgmist vormi.
                        Tekst pildi
                        
                           Viitenumber:
                           LEHEKÜLG 1/2
                           LOOMSETE KÕRVALSAADUSTE JA NENDEST SAADUD TOODETE TEISE LIIKMESRIIKI LÄHETAMISE LOA TAOTLUS(MÄÄRUSE (EÜ) NR 1069/2009 ARTIKKEL 48)
                           Taotleja nimi ja aadress:
                           Loa number või registreerimisnumber (2):
                           Päritoluettevõt(e)te nimi ja aadress:
                           Loa number/numbrid või registreerimisnumber/-numbrid (2):
                           Kauba saatja nimi ja aadress (1):
                           Loa number või registreerimisnumber (2):
                           Sihtettevõt(e)te nimi ja aadress (3):
                           Loa number/numbrid või registreerimisnumber/-numbrid (3):
                           Loomsed kõrvalsaadused / nendest saadud tooted (4)
                           Järgmist liiki 1. kategooria materjal:
                           (materjali liik)
                           Järgmist liiki 2. kategooria materjal:
                           (materjali liik)
                           1. kategooria materjalist saadud liha-kondijahu
                           1. kategooria materjalist saadud sulatatud rasv
                           2. kategooria materjalist saadud liha-kondijahu
                           2. kategooria materjalist saadud sulatatud rasv
                           Tunnustatud ettevõttesse detoksifitseerimisele suunatav direktiivi 2002/32/EÜ I lisa kohaselt ülemäärase dioksiinide ja/või PCBde sisaldusega kalaõli või kalajahu
                           Kavandatud kasutusviis (4)
                           Jäätmetena kõrvaldamine
                           Töötlemine
                           Põletamine
                           Põletamine või koospõletamine loomsete kõrvalsaaduste käitlemiseks tunnustuse saanud ettevõttes
                           Maapinnale laotamine
                           Muundamine biogaasiks
                           Kompostimine
                           Käitlemine vahetegevusi läbi viivas ettevõttes
                           Lemmikloomatoit (5)
                           Biodiislikütuse või muu biokütuse tootmine
                           Söötmine järgmistele loomadele (6):
                           Loomsetest kõrvalsaadustest saadavate järgmiste toodete valmistamine (2) (7):
                           Tunnustatud ettevõttes detoksifitseerimisele suunamine (2)
                           Märkida loomsete kõrvalsaaduste / nendest saadud toodete kogus (ruumala või mass) (2) (8):
                        
                        Tekst pildi
                        
                           Viitenumber:
                           LEHEKÜLG 2/2
                           LOOMSETE KÕRVALSAADUSTE JA NENDEST SAADUD TOODETE TEISE LIIKMESRIIKI LÄHETAMISE LOA TAOTLUS(MÄÄRUSE (EÜ) nr 1069/2009 ARTIKKEL 48)
                           Liha-kondijahu ja sulatatud rasva puhul:
                           materjale on töödeldud vastavalt järgmisele meetodile (9): ;
                           materjalid on märgistatud GTHga.
                           Päritoluliigid (andmed peaksid vastama kauba-dokumendis (12) esitatud andmetele loomaliikide kohta):
                           Detoksifitseerimisele suunatava kalaõli puhul töötlemismeetod:
                           Mina, allakirjutanu, kinnitan, et eespool esitatud andmed on faktiliselt õiged.
                           (Allkiri, nimi, kuupäev, kontaktandmed: telefon, faks (kui on), e-posti aadress)
                           Sihtliikmesriigi pädeva asutuse otsus (10)
                           Saadetise lähetamiseks:
                           ei anta luba
                           antakse luba
                           antakse luba tingimusel, et materjalid steriliseeritakse rõhu all (1. meetod) ja märgistatakse GTHga
                           antakse luba, kui täidetakse järgmised lähetamistingimused (2):
                           Käesolev luba kehtib kuni (11)
                           (Kuupäev, pädeva asutuse pitser ja allkiri)
                           Märkused
                           Dokument tuleb täita TRÜKITÄHTEDEGA.
                           (1) Täita juhul, kui kauba saatja ja taotleja ei ole sama isik.
                           (2) Täita vajaduse korral.
                           (3) Mahtlastina mitmesse sihtkohta lähetatavate saadetiste puhul kohustub taotleja esitama kohalikule veterinaarüksusele kõik andmed asjaomaste eri sihtkohtade kohta. Lahtrit võib kõikide nõutavate andmete esitamiseks suuremaks teha. Sihtkohtade arvu otsustab sihtkoh(t)a(de) eest vastutav pädev asutus.
                           (4) Märkida sobiv variant.
                           (5) Kolmandast riigist imporditud, määruse (EÜ) nr 1069/2009 artikli 8 punktis c osutatud 1. kategooria materjalist toodetud lemmikloomatoidu puhul.
                           (6) Täpsustada vastavalt määruse (EÜ) nr 1069/2009 artiklile 18.
                           (7) Täpsustada kavandatud kasutusviis, näiteks karusnaha tootmine, kasutamine orgaanilise väetisena / mullaparandusainena, taksidermia vmt.
                           (8) Täpsustada. Surnud hobuslaste puhul märkida identifitseerimisdokumendis märgitud transpondri (mikrokiibi) number (kui see on olemas) või komisjoni määruse (EL) 2015/262 artikli 2 punktis o määratletud unikaalne elunumber.
                           (9) Märkida üks määruse (EL) nr 142/2011 IV lisa III või IV peatükis kirjeldatud töötlemismeetoditest.
                           (10) Pädevale asutusele: märkida sobiv variant.
                           (11) Märkida loa kehtivusaja lõppkuupäev.
                           (12) Süsteemis TRACES kasutatava vormi kohane või muu kaubadokument.
                        “
                  
               (1)  Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta (ELT L 139, 30.4.2004, lk 1).
            
               (2)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erieeskirjad (ELT L 139, 30.4.2004, lk 55).
            
               (3)  Euroopa Parlamendi ja nõukogu 12. jaanuari 2005. aasta määrus (EÜ) nr 183/2005, millega kehtestatakse söödahügieeni nõuded (ELT L 35, 8.2.2005, lk 1).
            
               (4)  https://www.bic-code.org/identification-number/.
            
               (5)  Komisjoni 28. septembri 2009. aasta otsus 2009/821/EÜ, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES (ELT L 296, 12.11.2009, lk 1).